Jose Manuel Prieto: "Gandia continua rebent inversions gràcies a la bona gestió d'aquest govern"
14 juny 2016

## Jose Manuel Prieto: "Gandia continua rebent inversions gràcies a la bona gestió d'aquest govern"14 juny 2016Última actualització: 14 juliol 2025

![](../gestion/img/josemanuelprietogandiacontinua.png)  
  

**Telefónica invertirà prop de 5.000.000 euros en la nostra ciutat per convertir la ciutat en un nucli d'atracció de noves empreses**

El portaveu del govern de Gandia, Jose Manuel Prieto, ha valorat aquest matí les declaracions realitzades durant la jornada d'ahir per part del regidor popular Víctor Soler on afirmava que la ciutat es troba aturada per la manca d'inversions.

Referent a això, Prieto ha recordat als populars que les inversions que el PP realitzava es basaven en activitats efímeres de cap de setmana com els concerts o els toros, "_unes activitats que només servien perquè els membres de l'anterior executiu es traguessen fotos amb les estrelles de la música a costa de deixar de pagar a centenars de proveïdors que van acabar arruïnats_" va afirmar Prieto.

"_En contraposició a aquesta situació_" declarava el portaveu "_aquest govern responsable s'ha dedicat a pagar factures i complir amb els terminis als proveïdors. Això sí que és generar economia i confiança en el sector privat. Prova d'això és que Telefónica invertirà prop de 5.000.000 € a la nostra ciutat el que ens permetrà oferir millors serveis a la ciutadania i al sector empresarial, el que acabarà revertint en la generació de nous llocs de treball relacionats amb sectors punters_".

Prieto també ha recordat que gràcies a les gestions de l'actual executiu, Decathlon acabarà assentant-se a la nostra ciutat i que la compra dels terrenys ja ha suposat un ingrés de més d'1.200.000 € a les arques municipals. A més, el portaveu del govern ha recordat que "_la passada setmana una altra gran superfície va ampliar les seues instal·lacions a més de 2.000 metres el que ha generat 10 nous llocs de treball i que altres empreses de la ciutat estan ampliant instal·lacions_".

"_El PP pot afirmar el que vulga però les xifres són inquestionables. Des de l'arribada d'aquest govern, la llista de l'atur a la nostra ciutat s'ha reduït en més de 600 persones i la Seguretat Social també ha constatat un augment de les afiliacions_" finalitzà el portaveu.

[Twittear](https://twitter.com/share)